เฮ่อ บัดซบจริงๆเลย
ว่าแต่ทำไมต้องบัดซบด้วยอะ
สวัสดีค่ะ วิวจากแชนเนล Point of View ค่ะ
เชื่อว่ามีคำหลายๆคำนะคะที่เราเคยได้ยินได้ฟังมา
ออกจะคุ้นหูกันด้วยซ้ำ
อย่างเช่นคำว่าบัดซบที่วิวยกตัวอย่างไปเมื่อครู่นี้นะคะ
ว่าแต่ว่าเรารู้กันจริงๆรึเปล่าคะว่า
คำคำนั้นหมายความว่ายังไง
โดยเฉพาะพวกคำอุทานต่างๆ
บอกเลยว่าพวกคำอุทานต่างๆเนี่ย
มีความหมายหลายต่อหลายคำเลยค่ะ
คือบางคำมันก็อาจจะเป็นแค่คำเลียนเสียงอะนะ
แต่ว่าหลายคำนี่ก็มีที่มาที่ไป
มีคำแปลของตัวเองด้วยนะคะ
ซึ่งหลายๆคนเนี่ยใช้ไปโดยที่ไม่รู้คำแปลเลยค่ะ
อย่างไรก็ตามนะคะ เมื่อไม่นานมานี้
วิวเพิ่งจะทำคลิปวิดีโอไปวิดีโอนึง
จำได้ไหมคะที่วิวมาบอกว่า
คำว่าโยมเนี่ยมีที่มาที่ไปยังไง แปลว่าอะไร
ซึ่งในคลิปวิดีโอนั้นนะคะวิวใช้หนังสืออ้างอิงเล่มนึงค่ะ
บังเอิญในเล่มนั้นเนี่ยนะคะ
มันเป็นเรื่องราวเกี่ยวกับที่มาของคำอะไรต่างๆค่ะ
ดังนั้นในนั้นเนี่ยเต็มไปด้วยที่มาของคำ
เต็มไปหมดเลยนะคะ
วิวก็ไปอ่านเล่นอะไรต่างๆ แล้วก็พบกับ
คำแปลของคำจำนวนนึง
ที่เราใช้กันบ๊อยบ่อยค่ะ
นั่นก็คือคำอุทานที่ขึ้นด้วยคำว่า "บัด" ต่างๆ
ไม่ว่าจะเป็นบัดซบที่เมื่อกี้วิวพูดไป
บัดสีบัดเถลิงนะคะ
ซึ่งทั้งสามคำนี้
มีความหมายทั้งสิ้นเลยค่ะ
วันนี้วิวก็เลยจะหยิบเอาเรื่องราวที่วิวอ่านมาเนี่ยนะคะ
มาเล่าให้ทุกคนฟังค่ะ
สำหรับตอนนี้พร้อมจะไปฟังเรื่องราวที่ทั้ง
สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
ต้องบอกว่าคำด่าหรือคำอุทานทั้งสามคำ
ที่วิวตั้งใจจะยกขึ้นมาคุยกับทุกคนในวันนี้
มีที่มาที่ใกล้เคียงกันมากๆเลยค่ะก็คือ
ล้วนแต่มาจากภาษาเขมรทั้งนั้นเลยนะคะ
ซึ่งในภาษาเขมรเนี่ยเขาแปลกันออกนะ
ว่ามันมีความหมายมาจากอะไรยังไง
แต่พอเราเก็บมาใช้กันในภาษาไทยนะคะ
เนื่องจากทุกวันนี้เราอาจจะไม่ได้คุ้นเคยกับภาษาเขมร
เหมือนกับคนไทยในสมัยที่เริ่มรับคำนี้เข้ามา
ต้องบอกว่าในสมัยก่อนคนไทยค่อนข้างจะได้รับ
อิทธิพลจากเขมรค่อนข้างเยอะเนอะดังนั้น
เรารับคำเขมรเข้ามาเต็มไปหมด
เอามาใช้เป็นราชาศัพท์
เอามาใช้เรียกชื่อนู้นชื่อนี้เต็มไปหมด
คนในสมัยนั้นเนี่ยเขาก็เลยน่าจะเก็บ
คำอุทานหรือคำด่าอะไรของเขมรมาด้วยค่ะ
ซึ่งคนในสมัยนั้นเนี่ยเขาอาจจะแปลออก
แต่เราเนี่ยแปลไม่ออกนะคะ
ต้องบอกว่าคลิปวิดีโอนี้ไม่ใช่ความเห็นของวิวเองนะคะ
แต่ว่าเป็นความเห็นนักภาษาศาสตร์ที่เขา
ไปศึกษาอะไรต่างๆ
แล้วก็พยายามดูที่มาของคำศัพท์นะคะ
ดังนั้นวิวลงอ้างอิงไว้ให้ด้านล่างแล้ว
ถ้าสมมติว่าใครอยากไปหาอ่านเพิ่มเติมอยากไปดูว่า
เออ มันน่าจะแปลแบบนั้นจริงไหม
ก็ลองไปดูได้นะคะ
ซึ่งอ้างอิงหลักๆที่วิวใช้ก็จะมีของอ.ศานติ ภักดีคำเนอะ
ซึ่งอาจารย์เนี่ยอ้างอิงมาจากหนังสือ
สัพะ พะจะนะ พาสา ไท นะคะ
ของบาทหลวงปาลเลอกัวซ์อีกทีนึงนะ
ดังนั้นก็เอาเป็นว่าวิวแค่ไปเจอมา
แล้วก็เอามาเล่าให้ทุกคนฟังแล้วกันค่ะ
ไม่ใช่ผู้เชี่ยวชาญภาษาเขมรหรือว่า
ไม่ใช่ผู้เชี่ยวชาญด้านที่มาของคำศัพท์อะไรนะ
เพราะว่าภาษาเขมร วิวคืนครูไปหมดแล้วค่ะทุกคน
อย่างไรก็ตาม เรามาเข้าเรื่องกันดีกว่าค่ะ
ต้องบอกว่าคำทั้งสามคำนี้นะคะ
ล้วนแต่มีที่มาเหมือนกันเลยค่ะ นั่นก็คือ
มาจากภาษาเขมรนั่นเอง
เพราะว่าในสมัยโบราณเนี่ย
เรามีการรับศัพท์เขมรมาใช้ค่อนข้างเยอะค่ะ
เช่นเดียวกับในช่วงเวลาที่เรารับ
อิทธิพลต่างๆจากเขมรมามากมายนะ
ยกตัวอย่างเช่นในสมัยอยุธยา เราก็จะเห็นว่า
เราเนี่ยรับอะไรจากเขมรมาเต็มไปหมด
เรารับราชาศัพท์มา
เรารับระเบียบการราชสำนักอะไรต่างๆ
ซึ่งก็ต้องบอกว่าไม่ได้รับมาตั้งแต่แค่สมัยอยุธยานะคะ
เรารับอิทธิพลจากเขมรมาค่อนข้างยาวนานแล้ว
เพราะว่าอะไร
เพราะว่าเขมรเนี่ยมีการติดต่อกับอินเดียนะคะ
ดังนั้นทางอินเดียอะไรต่างๆ ซึ่งเป็น
เจ้าอารยธรรมที่แบบสูงกว่าเนี่ย
เขาก็ส่งต่ออารยธรรมต่างๆ
มาที่เขมรและ
เราก็ไปรับมาจากเขมรอีกที
ดังนั้นมันจะมีความเป็นทอดๆนิดนึงก็คือ
มันมีความเป็นอินเดียอยู่แหละ
มันมีความเป็นสันสกฤตอะไรต่างๆ
แต่ว่าเป็นสันสกฤตที่
ผ่านสายคนเขมร ผ่านการพัฒนาจากคนเขมรมาแล้วนะ
ซึ่งถามว่าทั้งสามคำนี้มีอะไรร่วมกันอีก
นอกจากมีที่มาจากภาษาเขมรร่วมกัน
ก็ต้องบอกว่าทั้งสามคำเนี่ย
ประกอบไปด้วยคำคำเดียวกันค่ะ นั่นก็คือคำว่า
บัดนั่นเอง
ไม่ว่าจะเป็นบัดซบ บัดสีบัดเถลิง
บัดทั้งนั้นเลย
คำว่าบัดคำนี้แปลว่าอะไรรู้ไหมคะ
คำว่าบัดคำนี้ตามภาษาเขมร เขียนว่าแบบนี้
ออกเสียงว่าบัดเหมือนกันเป๊ะเลยค่ะ
คำคำนี้นะคะมีความหมายว่าแบบ
เสียหาย สูญสิ้น
ไม่เหลือแล้ว อะไรประมาณอย่างนี้นะ
ก็คือการสูญเสียอะไรบางอย่างค่ะ
ทีนี้ถามว่าแต่ละคำแปลว่าอะไร
เริ่มจากคำว่าซบก่อน
คำว่าซบคำนี้เนี่ยนะคะเป็นคำคำนึงค่ะซึ่ง
เอาจริงๆ อ.ศานติ ภักดีคำเนี่ยเขาหาไม่เจอค่ะว่า
เอ๊ สรุปแล้วมันมีที่มาจากอะไรยังไงนะคะ
แต่ก็สามารถพอจะสันนิษฐานได้จากคำที่ใกล้เคียงกัน
แล้วน่าจะตรงกับความหมายที่สุดนะคะ
คือเขาสันนิษฐานว่าเรารับมาจากคำว่า ซ็อบ ภาษาเขมรค่ะ
คำว่าซ็อบในที่นี้เป็นภาษาเขมร
ที่รับมาจากอินเดียอีกทีนึงนะคะ
คือรับมาจากภาษาสันสกฤตค่ะ
คำที่เป็นที่มาของคำว่าซ็อบก็คือคำว่า
สรรพนั่นเอง
สรรพ ส-ร-ร-พ
สรรพะ
สรรพะแปลว่าไร แปลว่าทุกสิ่งอย่าง
แปลว่าทุกอย่างรวมๆใช่ไหม
อย่างที่เราคุ้นกันดีกับคำว่าสรรพสิ่ง
อะไรแบบนี้
สรรพสิ่งทั้งปวง อย่างนั้นเลย
ดังนั้นเมื่อคำว่าสรรพกลายเป็นคำว่าซ็อบ
และคำว่าซ็อบกลายเป็นคำว่าซบเนี่ย
คำว่าซบก็เลยแปลว่า
ทุกสิ่งอย่าง ทั้งหมด อะไรอย่างนี้
เมื่อมารวมกับคำว่าบัดที่แปลว่าสูญเสีย
คำว่าบัดซบก็เลยแปลว่า
สูญเสียทุกสิ่งอย่าง
เวลาเราบอกว่าบัดซบจริงๆเลย มันก็เลยเป็นการ
อธิบายว่า โอ้ย ฉันไม่เหลืออะไรแล้ว
ฉันสูญเสียทุกสิ่งอย่าง ประมาณนี้นะคะ
นี่ก็คือคำแรกนั่นเอง
ทีนี้เรามาดูที่คำถัดไปนะคะ
ที่เขามักจะใช้คู่กันนั่นก็คือ
บัดสีบัดเถลิงนั่นเอง
อะ เวลาเราเห็นอะไรที่เรา
ไม่พอใจซักอย่างที่แบบว่าเรารับไม่ได้ เราก็จะบอกว่า
ว้าย บัดสีบัดเถลิง รับไม่ได้ ใช่ไหมคะ
ทีนี้ถามว่าบัดสีบัดเถลิงมีที่มาจากอะไร
ก็ต้องบอกว่าคำว่าบัดสีเนี่ยปัจจุบันเราสะกดว่า
บัดแล้วก็ สอ อี สี
เหมือนกับสีแบบสีทาบ้านอย่างนี้ใช่ไหมคะ
แต่อย่างไรก็ตามค่ะ อ.ศานติบอกว่า
คำว่าสีในทีนี้แต่ก่อนน่าจะไม่ได้สะกดแบบนี้
คำว่าสีเนี่ยน่าจะสะกดว่า
ศรีแบบนี้ ศ ศาลา ร เรือ สระอีนะคะ
ซึ่งคำว่าศรีคำนี้เราคุ้นเคยกันดีแบบ
เป็นเกียรติเป็นศรีอะไรอย่างนี้ใช่ไหม
ถามว่าคำว่าศรีในที่นี้หมายความว่ายังไง
ก็หมายถึงความเป็นมงคลอะไรต่างๆ
รวมถึงเป็นชื่อของพระศรีซึ่งเป็น
พระชายาของพระวิษณุด้วยนะคะ
หรือว่าพระนารายณ์นั่นเอง
ก็คือเป็นความมงคลทั้งหลายนั่นแหละ
ดังนั้นเวลาเราบอกว่าบัดสีเนี่ย
บัดแปลว่าทำให้หายไป ทำให้สูญสิ้น
ศรีคืออะไร ศรีคือความเป็นมงคลอะไรต่างๆ
ดังนั้นคำว่าบัดสีคืออะไร
บัดสีคือการสูญเสียความเป็นมงคลที่ตัวเองมี
ซึ่งสมัยก่อนนี่ถือว่าเป็นเรื่องใหญ่ใช่ไหมคะ
ทุกคนจะต้องแบบ เฮ้ย เพื่อความเป็นเกียรติเป็นศรี
นำศักดิ์ศรีเพื่อเรา
นั่นไงความมู่หลาน Honor To Us All ก็มานะคะทุกคน
ซึ่งคำว่าศรีในที่นี้นะคะก็แน่นอน
เป็นชื่อของพระศรี เป็นภรรยาของพระวิษณุ
ดังนั้นนี่คืออีกหนึ่งคำค่ะที่
ชาวเขมรเนี่ยรับต่อมาจากภาษาสันสกฤตนะคะ
เราไปต่อที่คำถัดไปดีกว่า
นั่นก็คือคำว่าบัดเถลิงนั่นเอง
คำว่าบัดเราแปลไปแล้วเนอะ
ทีนี้คำว่าเถลิง เถลิงคืออะไร
คำว่าเถลิงเนี่ยนะคะหมายถึงการขึ้นค่ะ
ก็เหมือนศัพท์ที่เราใช้กันบ่อยๆ เช่น
เถลิงถวัลยราชสมบัติ
เถลิงอำนาจ ก็แปลว่าขึ้นสู่อำนาจ
ประมาณนั้นนะคะ
แล้วเมื่อเอามารวมกันเกิดอะไรขึ้น
ซึ่งในสมัยก่อนเนี่ยการขึ้นการมีอำนาจ
ก็ถือว่าเป็นเรื่องมงคลใช่ไหมคะ
ดังนั้นเมื่อเอามารวมกับคำว่าบัด
ซึ่งแปลว่าทำให้สูญเสีย สูญสิ้น ทำให้หมดไปเนี่ย
ก็แปลว่าสูญสิ้นแล้วจากการขึ้น
ในวงเล็บ สู่อำนาจหรือสู่ความดีงามอะไรต่างๆนะคะ
ดังนั้นเมื่อเอามารวมกันเนี่ย
บัดสีบัดเถลิงก็แปลว่าแบบ
สูญเสียความเป็นมงคล
สูญเสียการขึ้นสู่อำนาจประมาณว่า
ก็สูญเสียการขึ้นสู่อำนาจก็แปลว่าแกตกต่ำแล้ว
ประมาณนั้นแหละแบบอี๊ อัปมงคล ตกต่ำ
อะไรอย่างนี้นะคะ
ดังนั้นนะคะ เวลาคนสมัยก่อนเนี่ย
เขาเห็นคนทำอะไรที่เขาขัดใจมากๆ
เช่นแบบว่า ทำอะไรลามกอนาจารต่อหน้าที่สาธารณะ
เขาก็จะแบบอี๊ บัดสีบัดเถลิง แปลว่าอะไร
แปลว่าแบบโอ๊ย เห็นแล้วรับไม่ได้
นี่มันเสื่อมความเป็นมงคลสิ้นดี
อะไรเนี่ยมาแทงตาฉัน
ประมาณนั้นนะคะ
นั่นก็คือความหมายของคำว่าบัดสีบัดเถลิงนั่นเองค่ะ
เป็นไงบ้างคะได้ฟังความหมายของคำทั้งสามคำไป
ไม่ว่าจะเป็นบัดซบ บัดสี หรือบัดเถลิง
ก็จะได้ทำให้เวลาที่เราจะเอาไปอุทาน
หรือจะเอาไปว่าใครด่าใครเนี่ย
เราก็จะได้รู้ความหมายมันมากขึ้นนะคะว่า
เรากำลังว่าเขาว่าอะไรค่ะ
สำหรับวันนี้วิวก็
ขออนุญาตจบคลิปวิดีโอนี้แบบสั้นๆนิดนึงนะคะ
ถ้าใครชื่นชอบคลิปนี้อย่าลืม
กดไลก์เป็นกำลังใจให้วิวแล้วก็
กดแชร์เพื่อชวนเพื่อนๆมาดูด้วยกันค่ะ
แล้วพบกันใหม่โอกาสหน้านะคะทุกคน
บ๊ายบาย
สวัสดีค่ะ
คลิปนี้มาสั้นนิดนึงนะคะทุกคน
ขอสารภาพแบบจากใจจริงๆสุดๆเลยค่ะว่า
จริงๆแล้ววิวเตรียมอีกเรื่องนึงเอาไว้เล่าให้ทุกคนฟัง
แล้วก็หาข้อมูลมาค่อนข้างเยอะค่ะ
ซึ่งมันเป็นทฤษฎีที่แบบ
เออ คนเชื่อเยอะมากอะไรต่างๆ
แล้ววิวก็แบบเตรียมไว้เรียบร้อยแล้วนะ
เตรียมไว้ยาวมากเป็นดราม่าระดับเทพค่ะ
ซึ่งเป็นที่มาของสถานที่นึงอะนะ
ปรากฏว่าวินาทีสุดท้ายก่อนกดอัดคลิป
เกิดคิดอะไรขึ้นมาก็ไม่รู้ประมาณว่าแบบ
เฮ้ย เช็กอีกทีดีกว่า
เพื่อความชัวร์นะคะก็เลยไปเช็กวันที่
เช็กปีพ.ศ. อะไรต่างๆที่มันเกิดสถานที่นี้ขึ้น
แล้วก็พบว่าเฮ้ย ไอ้ทฤษฎีที่เขาเชื่อกันทั่วบ้านทั่วเมืองอะ
มันผิดทุกคน
คือเขาบอกว่าสถานที่นี้ตั้งชื่อตามสถานที่นี้
แต่ว่าพอไปดูจริงๆแล้วอะ
ไอ้ที่ที่มันตั้งตามอะ มันเกิดขึ้นก่อนซะอย่างนั้น
วิวก็เลยแบบว่าอ้าว อ้าว อ้าว
อ้าวข้อมูลผิดนะคะ
ดีนะที่ไปเช็กก่อนก็คือ
เรื่องนี้อยากบอกทุกคนว่า
อย่าเชื่อแค่เพราะว่ามันอยู่ในตำรา
หรืออย่าเชื่อเพราะว่ามันเป็นครูนะคะคือแบบ
กาลามสูตรใช้ได้จริงๆ ดังนั้นก็จะต้อง
เช็กข้อมูลดีๆนิดนึงค่ะ
ซึ่งเอาเป็นว่าทุกเรื่องที่วิวเล่าเนี่ยนะคะ
วิวก็พยายามจะใส่อ้างอิงไว้ให้ทุกคนด้านล่างค่ะ
ดังนั้นถ้าสมมติว่า
ใครฟังแล้วเนี่ยอยากให้ลองเข้าไปดูอ้างอิง
ลองเข้าไปอ่านอะไรต่างๆ เพื่อที่จะได้
พิจารณากันนิดนึงนะคะว่าเออ
เรื่องที่วิวรวบรวมมาให้เนี่ยมัน
ถูกต้องหรือเปล่า หรือว่ามันมีความเห็นต่างยังไง
มันมีทฤษฎีอะไรแตกต่างกันยังไงนะคะ
แต่สำหรับวันนี้วิวคิดว่า
วิวบ่นเยิ่นเย้อเกินเนื้อหาวิดีโอแล้วค่ะ
ก็ขอจบคลิปวิดีโอนี้แต่เพียงเท่านี้แล้วกันนะคะทุกคน
วันนี้ลาไปก่อนค่ะ
บ๊ายบาย
สวัสดีค่ะ